שפיכה אחורית

שפיכה אחורית (באנגלית: Retrograde ejaculation) היא מצב רפואי בו נוזל הזרע שאמור להיפלט דרך השופכה אל מחוץ לפין מנותב במקום זאת לשלפוחית השתן. שפיכה אחורית נגרמת כתוצאה מסוגר שלפוחית שאינו מתפקד כראוי או עקב חסימת צינור השופכה. במצב תקין, סוגר שלפוחית השתן מתכווץ טרם השפיכה ומונע מעבר של נוזל הזרע לתוך שלפוחית השתן. עם זאת, במצבים בהם סוגר השלפוחית אינו מתפקד כראוי, נוזל הזרע עלול להיפלט לשלפוחית השתן ובכך להיווצר שפיכה אחורית. הזרע שנפלט לשלפוחית השתן מופרש במהלך ההשתנה הבאהThe condition known as retrograde ejaculation Merck, Sharpe & Dohme. Retrieved on 2010-03-02. שפיכה אחורית מכונה לעיתים גם "אורגזמה יבשה" או "שפיכה רטרוגרידית". שפיכה אחורית היא אחד הגורמים לאי-פוריות גבריתRetrograde ejaculation treatments Infertility factors portal. Retrieved on 2010-03-02. בתרבויות מסוימות, כמו בקהילת אונידה, שפיכה אחורית שומשה כאמצעי מניעה ובפילוסופיית הדאואיזם, שפיכה אחורית שומשה על מנת "לשמור את האנרגיות בתוך הגוף".

לעיתים קרובות, גברים מבחינים במצב זה במהלך אוננות בכך שהם מבחינים בכך שאין להם שחרור זרע, אך הם חשים אורגזמהExplanation on Retrograde ejaculation MedlinePlus. Retrieved on 2010-03-02. אבחון שפיכה אחורית מתבצע בדרך כלל באמצעות דגימת שתן המתקבלת זמן קצר לאחר השפיכה, כשבדיקה של נבדק עם שפיכה אחורית תכיל רמה לא תקינה של זרע. בדיקה זו משמשת להבחין בין שפיכה אחורית לבין מצבי חוסר שפיכהWhat is Retrograde Ejaculation?  Mama's Health portal. Retrieved on 2010-03-02. סיבות אפשריות לפגיעה בסוגר שלפוחית השתן כוללות פגיעה עצבית המכונה דיסאוטונומיה, סיבוך של ניתוח בפרוסטטה או באשכים, תופעת לוואי של תרופות מסוימות כמו טמסולוסין ותרופות נוגדות דיכאון וסיבוך של סוכרת. הטיפול בשפיכה תלוי בסיבה העומדת בבסיס ההפרעה. תרופות כמו אימיפראמין, כלורפנירמין, אפדירין ופנילאפרין עשויות לעזור במקרים הכוללים נזק עצבי קל שנגרם כתוצאה מסוכרת, טרשת נפוצה או פגיעה קלה בעמוד השדרה. עם זאת, בשאר המקרים התרופות לרוב פחות יעילות ובמקרים אלו ניתן לבצע ניתוח לתיקון הסוגר. בנוסף, באשר לאי-פוריות שנגרמת עקב מצב רפואי זה ניתן לבצע הפריה באמצעות הזרעה או הפריה חוץ גופית.

ראו גם
 שפיכה

הערות שוליים

קטגוריה:רבייה אנושית
קטגוריה:מערכת הרבייה הגברית